Mara Tomašević protiv supruga povukla sve optužbe za nasilje!

Ukoliko Mara Tomašević povuče optužbe, bio bi to zaista veliki preokret u ovom slučaju. DORH je već podignuo optužnicu protiv Tomaševića. HDZ ostaje pri svome da više ne može biti član stranke i župan...

<p>Na u trenutku kada je Visoki časni sud HDZ-a izbacio požeško-slavonskog župana <strong>Alojza Tomaševića</strong> iz stranke, stigla je informacija da je njegova <strong>supruga Mara</strong> odlučila povući optužbe za nasilje protiv njega i ne želi svjedočiti na sudu da ju je zlostavljao.</p><p><strong>POGLEDAJTE VIDEO:</strong></p><p>Informacija je stigla od više sugovornika iz HDZ-a, a <a href="https://dnevnik.hr/vijesti/hrvatska/mara-tomasevic-povukla-sve-optuzbe-za-obiteljsko-nasilje-protiv-supruga-zupana-alajza-tomasevica---502723.html"><strong>Novoj TV</strong></a> potvdila je <strong>zamjenica predsjednika Općinskog suda u Požegi Mirjana Madunić.</strong></p><p>Ukoliko <strong>Mara Tomašević</strong> povuče optužbe, bio bi to zaista veliki preokret u ovom slučaju. DORH je već podignuo optužnicu protiv Tomaševića.</p><p>"Okrivljeniku se stavlja na teret da je od listopada 2015. godine do 2. listopada 2017. u obiteljskoj kući, u nakani da omalovaži svoju suprugu, učestalo joj govorio pogrdne riječi prijeteći joj pritom različitim zlom istovremeno ju rukama hvatao za vrat i pljuskao čime je kod oštećenice izazvao osjećaj straha i ugroženosti te povredu dostojanstva" stoji u optužnici od 3. siječnja.</p><p>Povlačenje optužbi i iskaza na kojoj se temelji optužnica, stavlja u bolji pravni položaj Tomaševića. Međutim, kako saznajemo, u HDZ-u ne planiraju povući njegovo izbacivanje i to zato jer se on oglušio o odluke predsjedništva i Nacionalnog vijeća stranke da sam podnese ostavku na funkciju župana. S druge strane, kako smo već jutros objavili, Tomaševiću je leđa okrenuo njegov prijatelj Franjo Lucić, moćni požeški HDZ-ovac bez čije potpore je Tomaševiću nemoguće vladati kao nezavisni župan.</p><p>Zato se danas očekivalo čak da i Tomašević podnese ostavku. U HDZ-u su začuđeni informacijom o povlačenju optužbi za nasilje u trenutku kada je stranka raskrstila s Tomaševićem upravo zbog obiteljskog nasilja.</p>